CELEX: C2006/237/26
Language: sk
Date: 2006-09-30 00:00:00
Title: Vec F-74/06: Žaloba podaná 19. júna 2006 – Longinidis/Cedefop

30.9.2006   
            
            
               SK
            
            
               Úradný vestník Európskej únie
            
            
               C 237/15
            
         Žaloba podaná 19. júna 2006 – Longinidis/Cedefop
   (Vec F-74/06)
   (2006/C 237/26)
   Jazyk konania: gréčtina
   Účastníci konania
   
      Žalobca: Pavlos Longinidis (Solún, Grécko) (v zastúpení: N. Korogiannakis a N. Keramidas, advokáti)
   
      Žalovaný: Európske stredisko pre rozvoj odborného vzdelávania (Cedefop)
   Návrhy žalobcu
   
               —
            
            
               zrušiť rozhodnutie riaditeľstva Cedefop z 30. novembra 2005 o vypovedaní žalobcovej zmluvy na dobu neurčitú,
            
         
               —
            
            
               zrušiť rozhodnutie riaditeľstva Cedefop z 10. marca 2006, ktorým sa zamieta návrh podaný žalobcom na dosiahnutie odkladu výkonu rozhodnutia citovaného vyššie,
            
         
               —
            
            
               zrušiť rozhodnutie riaditeľstva Cedefop z 9. decembra 2005, ktorým bol žalobca preradený zo svojho pracovného miesta vedúceho právneho servisu a správy zmlúv („Head of Legal and Contract Management Service“) na miesto poradcu Cedefop,
            
         
               —
            
            
               zrušiť rozhodnutie z 24. mája 2006, ktorým odvolacia komisia Cedefop zamietla sťažnosť podanú žalobcom s cieľom zrušiť tri rozhodnutia uvedené vyššie, pričom toto rozhodnutie obsahuje dôvody menovacieho orgánu pre vypovedanie zmluvy žalobcu,
            
         
               —
            
            
               zrušiť rozhodnutie z 11. novembra 2005, ktorým riaditeľstvo Cedefop zmenilo zloženie odvolacej komisie,
            
         
               —
            
            
               zrušiť rozhodnutie zo 14. novembra 2005, ktorým odvolacia komisia Cedefop zmenila svoj rokovací poriadok,
            
         
               —
            
            
               zrušiť rozhodnutie odvolacej komisie Cedefop z 10.marca 2006, ktorým sa zamieta sťažnosť podaná žalobcom s cieľom zrušiť rozhodnutia z 11. novembra 2005 a zo 14. novembra 2005, už citované,
            
         
               —
            
            
               zrušiť rozhodnutie riaditeľstva Cedefop z 28. apríla 2006, ktorým sa zamieta návrh podaný žalobcom na odvolanie zástupcu riaditeľa Cedefop z vedenia správneho vyšetrovania týkajúceho sa uvedeného zástupcu riaditeľa a žalobcu,
            
         
               —
            
            
               zrušiť rozhodnutie odvolacej komisie Cedefop z 9. marca 2006 týkajúce sa sťažnosti podanej zamestnancom Cedefop, keďže toto rozhodnutie má dopad na povesť žalobcu a jeho odbornú integritu,
            
         
               —
            
            
               zaviazať Cedefop odškodniť žalobcovu finančnú ujmu – rovnajúcu sa základnému platu, príplatkom a nárokom na dôchodok – ktorá mu bola spôsobená rozhodnutím z 30. novembra 2005 citovaným vyššie,
            
         
               —
            
            
               zaviazať Cedefop zaplatiť žalobcovi sumu vo výške 50 000 Eur ako náhradu morálnej ujmy spôsobenej rozhodnutím z 30. novembra 2005, ako aj rozhodnutím z 9. marca 2006, už citovanými,
            
         
               —
            
            
               zaviazať Cedefop zaplatiť žalobcovi symbolickú sumu jedného eura ako náhradu morálnej ujmy spôsobenej rozhodnutím z 11. novembra 2005, už citovaným,
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   Rozhodnutím z 30. novembra 2005 riaditeľka Cedefop vypovedala pracovnú zmluvu žalobcu na dobu neurčitú s Cedefop. Podľa žalobcu boli prijatím tohto rozhodnutia prekročené hranice diskrečnej právomoci menovacieho orgánu a toto rozhodnutie vykazuje znaky zneužitia právomoci, porušenia práv na obranu a práva byť vypočutý, ako aj protirečivého odôvodnenia.
   Podľa žalobcu z vysvetlenia podaného menovacím orgánom v rámci preskúmania správnej sťažnosti vyplýva, že dôvod prepustenia treba hľadať v návrhu žalobcu z augusta 2005 nepredĺžiť zmluvu na dobu určitú zamestnankyne, ktorej bol žalobca nadriadeným. Menovací orgán po obnovení personálu riadiaceho Cedefop znovu zamestnal túto zamestnankyňu a žalobcu prepustil. Menovací orgán prijal tieto rozhodnutia na základe zjavne nesprávneho posúdenia okolností a rozhodnutie o prepustení žalobcu je zjavne v rozpore so záujmom služby.
   Ďalej žalobca uvádza, že ďalšie napadnuté rozhodnutia vykazujú znaky porušenia interných právnych postupov Cedefop, ako sú ustanovenia týkajúce sa odvolacej komisie, ustanovenia týkajúce sa správnych vyšetrovaní a disciplinárnych konaní.
   Žalobca takisto žiada o odškodnenie za protiprávne vypovedanie jeho zmluvy. Napokon žiada o odškodnenie zo strany Cedefop na základe ustanovení týkajúcich sa mimozmluvnej zodpovednosti orgánov Spoločenstva z dôvodu údajného zásahu do jeho osobnosti a jeho odbornej povesti rozhodnutím o prepustení a obsahom rozhodnutia odvolacej komisie o sťažnosti už citovanej zamestnankyne.